**«Нұрыңды төк, Ұлыстың Ұлы күні!»**

**атты мерекенің сценарийі**

**20.03.2013 жыл.**

1 ж. Құрметті ұстаздар , оқушылар , ата-аналар! Сіздерді Ұлыстың Ұлы күні -Наурыз мерекесімен шын жүректен құттықтаймыз! Ақ мол болсын, Наурыз ырысты болсын!

2ж. Уа, жарандар, жарандар,

Бәрің бері қараңдар,

Наурыз – думан басталды

Бір сәт зейін салыңдар

1ж.

Аманбысың , ардақты халқым менің

Ардақтаған қашанда салт- дәстүрін

Аулымызға келіпсіздер қуанышқа

Бесік тойы , халайық, бесік тойы!

2ж.

40 күндей болды бүгін сәбиге

Қазақпын деп ашқан дүние есігін

«Бесікке бөлеу» салтымызды көруге

Хош келіпсіз, құда- жекжат, бар қауым!

Бесікке салатын әже **Бесік туралы** көрсетіп отырып:

Аяулым:

Баламыз қырқынан шықты, сондықтан атасы мен әжесі ауыл-аймақты жинап, « бесіке салу» тойын жасап отыр.

**1ж**.

Бесікті көбінесе баланың нағашы жұрты алдын ала арнайы жасатып, бесік тойына алып келіп тартатын болған. Ондағы мақсат жиен-жекжат өсе берсін, үрім-бұтағым, өрісім көп болсын деген ой-пікір көзделген.

**Әжесі:**

Немеремнің нағашы жұрты алыста тұрғандықтан келе алмай қалды, сондықтан , үрім-бұтағы өскен, бала-шағалы аналардың бірі Гүлназ апай осы бесікті тойға тарту етіп әкеліпті. Баланы бесікке салуды да үрім-бұтағы өскен, беделді қариялардың бірі Аяжан апайға тапсырамын.

**Аяжан әжей: көрсетіп отырып:**

Ертеде Қазақ баласын ағаш бесікке салып асыраған. Өйткені ағаш бесік көшпелі өмірге өте қолайлы болған. Бесік иіп кептірілген талдан жасалады. Екі басын қайың ағаштан да шауып жасауы мүмкін. Астына тақтай салып, дәрет жүретін жерді тесіп ойып қояды. Оған киізден түбек жасап кигізеді.Баланы орайтын кеудеше, аяқ жақты қымтайтын көрпешемен орап таңып қояды, басына кішкене жастық салады. Баланың бесікте кіші дәретке отыруына қолайлы етіп қойдың асық жілігінен тесіп шүмек, үлкен дәретке арнап киізден түбек жасайды. Оған орта беліне дейін күл салады.

**Әже:**

Баламызды бесікке бөлейік....

Бала бөлеген бесіктің үстіне жеті нәрсе жабады. Әр жабылған нәрсенің өзіндік мәні бар. Мәселен, ең бірінші етіп бесік көрпе, одан кейін шапан, қамшы сияқты бұйымдар жабылады. Тон, шапан жабу – ер жеткенде бала хадыққа қадірлі болсын деген тілек; жүген, жабу – ат ұстайтын азамат болуын тілеу, кебенек, қамшы жабу – ел қорғайтын батыр болсын деген тілек.

Бесікке бөлеген соң бесікті аластайын бәле- жала, жын –сайтандардан сақтас Алас,алас, баладан алас,

Иесі келді, пәледен көш!

Алас,алас, пәледен алас, , -

Көзі жаманның көзінен алас,

Тілі жаманның тілінен алас,

Қырық қабырғасынан алас,

Отыз омыртқасынан алас

( қолында сіріңке, бірнеше рет аластайды.)

**1 ж:**

Отпен аластау біріншіден – діни ұғымға байланысты туған болса, екіншіден – микробтарды өлтіру, үшіншіден – иіс-қоңысты кетіру, яғни гигиеналық тазалық көзделген.

Бесік жыры: Аяжан айтады

Әже: немеремді тілек айтып , бесікке бөледіңдер, мынау менің сізге сыйлығым деп біліңіз – *(сақина, жүзік үлестіреді* ,*матадан көйлек кигізеді.)* ( Сақина , білезік керек)

Әже шашу шашады: шашу керек

**2 ж:**

Балалы болғысы келген жас әйелдер де ырым етіп шашудан дәм татып, қалталарына салып алады.

**1 ж:**

Бесікте бала емшектен шыққанша жатады. Ит көйлегі тозып, еңбектеп жүре бастаған кезде баланы бесіктен мүлже шығарып, анасы қойнына алып жатады. Бала бұл шамаға келгенде бесікті тазалап, үйдің ең сенімді жеріне сақтап қояды. Ол келешек ұрпақ тезірек дүниеге келсін, бесік тілеу – тілеуші енді оған келер бала жатсын деген ырым. Бесікті қазақтың құрмет тұтуы соншалық, кейде атасы жатқан бесікке немерелері жатады. Қазақтың туған жерді алтын бесікке теңеуі де бесікті ардақтаудан шыққан.

**Әже:**

Құрметті қонақтар , қазақтың дәстүрімен немеремді бесікке салдық , сіздердің шаңырақтарыңызда да той-думан болсын, немере көп болсын деп тілеймін!

( қонақтарды дастарқанға шақырады,)

1 ж:

Той иелерінің сіздер үшін жайған дастарқанынан дәм ала отырыңыздар.

9 қ сыныбы Сынып жетекшісі: Нуралина З.Е. наурыз, 2013 жыл